《金缕曲 和汤冰持醉春原韵》
清代·潘榕

桐阴豪吟快。赏春光、连番小宴，节过挑菜。朋辈情投忘尔我，相契形骸而外。

尽醉绿、裁红描黛。羡煞临川双笔妙，倒词源、潮涌来澎湃。

佳句读，瓣香拜。

怜花生怕游蜂虿。似犹有、少年结习，狂奴故态。漫道潘郎衰鬓白，老去风流尚在。

把诗酒、寻常还债。世事升沉君莫问，乱纷纷、李尽桃僵代。

偏见惯，不惊怪。

作者简介：潘榕（1865—1929），字荫荪，又字印僧。祖籍浙江山阴。清光绪间曾任乐厂盐大使职，后定居成都。有《吟秋馆诗词抄》，弹词《问铃》、《吊潇湘》等。